stanford-oval/wikipedia huggingface dataset:
American Le Mans Series -kausi 2008
Kilpailukalenteri

| Nro | Kilpailu | Pituus/Kesto | Rata | Päivämäärä |
| --- | --- | --- | --- | --- |
| 1 | Sebringin 12 tunnin ajo | 12 tuntia | Sebring International Raceway | 15. maaliskuuta |
| 2 | Sports Car Challenge of St. Petersburg | 1 tunti 55 minuuttia | Streets of St. Petersburg | 5. huhtikuuta |
| 3 | American Le Mans Series at Long Beach | 1 tunti 40 minuuttia | Long Beachin katurata | 19. huhtikuuta |
| 4 | Utah Grand Prix | 2 tuntia 45 minuuttia | Miller Motorsports Park | 18. toukokuuta |
| 5 | Northeast Grand Prix | 2 tuntia 45 minuuttia | Lime Rock Park | 12. heinäkuuta |
| 6 | Sports Car Challenge of Mid-Ohio | 2 tuntia 45 minuuttia | Mid-Ohio | 19. heinäkuuta |
| 7 | Road America 500 | 4 tuntia | Road America | 9. elokuuta |
| 8 | Grand Prix of Mosport | 2 tuntia 45 minuuttia | Mosport International Raceway | 24. elokuuta |
| 9 | Detroit Sports Car Challenge | 2 tuntia 45 minuuttia | Belle Isle street circuit | 30. elokuuta |
| 10 | Petit Le Mans | 1000 mailia tai 10 tuntia | Road Atlanta | 4. lokakuuta |
| 11 | Monterey Sports Car Championships | 4 tuntia | Mazda Raceway Laguna Seca | 18. lokakuuta |
Asine

Asine (m.kreik. Ἄσίνη, Asinē) voi viitata seuraaviin:
Asine, mykeneläis- ja antiikin aikainen kaupunki Argoliissa
Asine, antiikin aikainen kaupunki Lakoniassa
Asine, antiikin aikainen kaupunki Messeniassa
Apuvoimalaite

Airbus A320 -sarjassa käytettävä APIC:n valmistama APU.
APU:n pakoputki Airbus A380:n pyrstössä.
Apuvoimalaite eli APU (engl. auxiliary power unit) on lentokoneeseen asennettu turbiinimoottori, jota käytetään tuottamaan työntövoiman sijasta energiaa muihin tarkoituksiin. APU on yleensä kytketty generaattoriin, joka tuottaa 115 voltin vaihtovirtaa 400 hertsin taajuudella. Se on suurimmassa osassa konetyypeistä sijoitettu pyrstökartioon.
APU:ta käytetään yleensä lentokoneen ollessa maassa, matkustajien noustessa koneeseen tai poistuessa sieltä. Sen tuottamalla energialla saadaan koneen sähköjärjestelmä toimimaan ilman, että koneen moottoreita tarvitsee käynnistää. Siitä saatavalla paineilmalla voidaan myös käyttää koneen ilmastointia sekä käynnistää moottorit. APU:n ansiosta lentokone ei tarvitse maassa ollessaan ulkoista virtalähdettä. Lennon aikana APU voidaan myös käynnistää, jos jokin lentokoneen generaattoreista lakkaa toimimasta. Vastaavasti paineilmajärjestelmän vioittuessa APU voi tuottaa paineilmaa matkustamon paineistuksen ylläpitoon sekä jäänpoistoon. Ensimmäinen kaasuturbiini-APUlla varustettu liikennekonetyyppi oli 1963 käyttöön otettu Boeing 727 ja ensimmäinen APU:lla varustettu Finnairin konetyyppi yhtiössä 1964 käyttöön otettu Super Caravelle.
Aiheesta muualla

Kuvia tai muita tiedostoja aiheesta APU Wikimedia Commonsissa
Mark, Rob: How an Auxiliary Power Unit Works  10.3.2018. Flying Magazine. (englanniksi)
Friedrich, K. A. & Henne, R.: Auxiliary Power Unit (APU) Application Deutsches Zentrum für Luft- und Raumfahrt. (englanniksi)
Arno Bausemer

| Arno Bausemer |
| --- | --- |

Euroopan parlamentin jäsen
 16.7.2024–  
Ryhmä:  Suverenistit (2024–)
Henkilötiedot
Syntynyt: 2. joulukuuta 1982 (ikä 41) Havelberg, Itä-Saksa
Kansalaisuus:  saksalainen
Tiedot
Puolue:  Vaihtoehto Saksalle
Aiheesta muualla
www.afd-bausemer.eu
Arno Bausemer (s. 2. joulukuuta 1982 Havelberg, Itä-Saksa) on saksalainen poliitikko. Bausemer edustaa Vaihtoehto Saksalle -puoluetta. Bausemer on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää
Aiheesta muualla

Kuvia tai muita tiedostoja aiheesta Arno Bausemer Wikimedia Commonsissa
Arno Bausemer Euroopan parlamentin jäsenet. Euroopan parlamentti.
Arno Hjorth

Arno Hjorth (21. huhtikuuta 1883 Tampere – 15. lokakuuta 1932 Helsinki) oli suomalainen näyttelijä ja tanssitaiteilija.
Arno Hjorthin vanhemmat olivat kauppias ja tehtailija Karl Frans Hjorth ja Eugenia Viktoria Desideria Esperance Helene "Dessi" Vesander (1854–1931). Hän kävi Tampereen ruotsalaista yhteiskoulua ennenkuin siirtyi teatterin piiriin. Hän oli näyttelijänä jonkin aikaa Kansallisteatterissa, Turun Casino-Teatterissa 1914–1915 sekä Viipurin Näyttämöllä 1917–1920. Hän esiintyi traagillisissa rooleissa muun muassa Daniel Hjortina, Hamletina ja Romeona. Hjorth esiintyi myös ensirakastajan rooleissa useissa opereteissa kuten Luxemburgin kreivi, Mustalaisparooni ja Iloinen leski. Hjorth esiintyi myös tenorina oopperoissa ja hän lauloi Don Josen osan Suomalaisen Oopperan Carmenissa sekä Tonion osan Kansallisteatterissa esitetyssä Donizettin oopperassa Rykmentin tytär.
Hjorth muutti vuonna 1920 Helsinkiin ja toimi sitten tanssinopettajana ja -ohjaajana. Hän esiintyi lisäksi vierailevana näyttelijänä useissa teattereissa. Hjorth suunnitteli ja harjoitti tansseja Tampereen Teatterin ja Tampereen Työväen Teatterin operetteihin. Hän suunnitteli myös pukuja useihin operetteihin. Hjorth toimi kesällä 1931 ja 1932 Savonlinnan kylpylaitoksen intendenttinä.
Arno Hjorth kuoli lokakuussa 1932 Mehiläisen sairaalassa Helsingissä kolme viikkoa kestäneen sairauden seurauksena. Hänelle oli tehty onnistunut leikkaus korvataudin vuoksi mutta hän kuoli aivoihin siirtyneeseen sairauteen.
Aiheesta muualla

Arno Hjorth, Encore Suomen kansallisoopperan ja -baletin esitystietokanta
Asmo Ahola

Asmo Ahola (s. 22. elokuuta 1964 Valkeala) on suomalainen kestävyysjuoksija. Vuodesta 2006 lähtien hänen seuranaan on ollut Endurance Ultrarunning Team Finland ja hän on vastannut omasta valmennuksestaan vuodesta 1990 lähtien. SM-tasolla Ahola on voittanut hopeaa maratonilla vuonna 1999. Lisäksi hän on edustanut Suomea ultrajuoksun arvokisoissa 100 kilometrin matkalla kolmeen otteisiin. EM-kisoissa Ahola on ollut mukana vuosina 2005 ja 2006 sekä MM-kisoissa vuonna 2010.
An Endless Sporadic

| An Endless Sporadic> Tiedot |
| --- | --- |
Toiminnassa:  2005–
Tyylilaji:  Progressiivinen rock Progressiivinen metalli
Kotipaikka:   Bellaire, Texas, Yhdysvallat
Jäsenet:  Andy Gentiles, Rummut   Zach Kamins, Kitara, koskettimet  
Aiheesta muualla
Kotisivut
Infobox OKNimi-testi OK: 
An Endless Sporadic on vuonna 2005 perustettu yhdysvaltalainen progressiivista rockia soittava yhtye, johon kuuluvat Zach Kamins ja Andy Gentile. Yhtyeen tunnetuimmat kappaleet ovat olleet videopelien musiikkiraidoilla. "Sun of Pearl" esiintyi Tony Hawk -pelissä ja "Impulse" julkaistiin Guitar Hero 3 -peliin. Rumpuja bändissä soittaa Andy Gentiles. Kitaraa ja kosketinsoitinta soittaa Zach Kamins. Yhtye on julkaissut omakustanteena EP:n ja pitkäsoiton.
Diskografia

Ameliorate, EP, (2008)
An Endless Sporadic, pitkäsoitto, (2009)
Magic Machine (2016)
Myrkkyliljakasvit

| Myrkkyliljakasvit |
| --- | --- |
 Vuorimyrkkylilja (Colchicum alpinum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae
Lahko::  Liliales
Heimo::  Myrkkyliljakasvit Colchicaceae  DC., nom. cons.
Synonyymit
 Bulbocodiaceae Salisb.  Burchardiaceae Takht.  Merenderaceae Mirb.  Uvulariaceae Kunth, nom. cons. 
Katso myös
   Myrkkyliljakasvit Wikispeciesissä   Myrkkyliljakasvit Commonsissa 
Infobox OKNimi-testi OK: 
Myrkkyliljakasvit (Colchicaceae) on kasviheimo koppisiemenisten Liliales-lahkossa, jonka tunnetuimmat edustajat ovat liljakasvit (Liliaceae).
Tuntomerkit

Myrkkyliljakasvien aineenvaihduntatuotteita ovat flavonit. Lehdissä on tavallisesti vahva keskisuoni, ja kanta on tuppimainen. Kukintotyyppi vaihtelee tai kukat sijaitsevat lehtihangoissa. Kehälehdet ovat tyven poikkileikkaukseltaan U:n muotoisia (nupussa kukin niistä sulkee sisäänsä heteen) ja ovat toisinaan yhtyneet toisiinsa. Siitepölyhiukkasessa on paksu seksiinikerros. Emilehdet ovat erillisiä ja vartalollisia tai yhteen kasvaneita, jolloin vartalo on enemmän tai vähemmän haarova tai luotti on liuskainen. Kussakin emilehdessä on kaksi tai paljon kaksikalvoisia siemenaiheita. Hedelmä on liiteluomainen kota ja sisältää pyöreitä siemeniä. Niissä on uloke (strofioli), mehevä kuori tai vaippa (arillus). Alkio on pieni.
Levinneisyys

Myrkkyliljakasveja tavataan eri puolilla maapalloa lauhkeilta alueilta tropiikkiin; Etelä-Amerikasta ne puuttuvat.
Luokittelu

Myrkkyliljakasvien heimoon kuuluu 15 sukua, joissa on yhteensä 245 lajia. Ne yhdistellään kolmeksi alaheimoksi, jotka puolestaan jakautuvat useaan tribukseen.
1. Alaheimo Uvularioideae käsittää juurakollisia ruohoja, joilla on kaksirivinen lehtiasento, sarjamainen kukinto tai yksittäiset kukat; kukat ovat kellomaisia ja riippuvia, hedelmä kota tai marja. Sukuja alaheimossa on kaksi, lajeja 15, joista kymmenen tiukuliljojen (Disporum) suvussa ja viisi kielokkien (Uvularia) suvussa.
2. Burchardioideae-alaheimon kasveilla on kukissaan laakea tai suppilomainen kehä. Alaheimossa on kaksi tribusta:
2.1. Burchardieae sisältää vain yhden viisilajisen suvun silmätähdet (Burchardia), joka kasvaa Australiassa. Sen lajeilla on turvonneella tyvellään paperimaisia suomuja, kierteinen lehtiasento, sarjamainen ja lehdellinen kukinto, liiteluomainen kota-hedelmä ja vaihtelevasti kulmikkaat siemenet.
2.2. Tripladenieae-tribuksessa on kolme australialaista ja uusiguinealaista sukua, joissa on vain viisi lajia. Ne ovat juurakollisia ruohoja, joskus puutuneita, ja niiden lehdet ovat kahdessa rivissä, kukinnot sarjamaisia tai kukat ovat yksittäin.
3. Colchicoideae-alaheimon kasvit ovat tyveltään turvonneita ja suomuisia ruohoja, jotka sisältävät alkaloideja. Lehdet ovat kierteisesti, kukinto terttumainen tai kukat ovat yksittäin, ja heteiden tyvellä on mesiäinen. Yhdeksän sukua ja 210 lajia kasvavat Vanhassa maailmassa. Tribuksia on kolme:
3.1. Colchiceae-tribus käsittää viisi sukua, joissa on 170 lajia. Runsaslajisin suku on myrkkyliljat (Colchicum), jossa on lajeista peräti 150. Keijunliljat (Gloriosa) ovat kärhimäisten lehtien avulla kiipeileviä köynnöksiä, ja niiden kukat ovat vastakohtaisia vartalon asemasta johtuen. Eräät tribuksen lajit ovat juurakollisia, eräillä lehdet ovat kiehkuroissa, eräillä on lyhytruotiset ja tupettomat lehdet, eräiden kehälehdet ovat yhteen kasvaneita, joillakin on kukassaan mesiäisiä ja joillakin hedelmänä liiteluomainen kota. Lyhtyliljoilla (Sandersonia) on varressaan putkiloita. Tribuksen kasvit kasvavat Afrikassa, Euroopassa ja Keski-Aasiasta trooppiseen Kaakkois-Aasiaan ulottuvalla alueella.
3.2. Tribuksessa Iphigenieae on kaksi sukua ja kymmenen lajia, joista yhdeksän suvussa Iphigenia. Tribus on levinnyt Vanhan maailman tropiikkiin ja Etelä-Afrikkaan. Kukat sijaitsevat yksittäin eikä niissä ole mesiäisiä.
3.3. Anguillarieae-tribuksen kasveilla on terttumainen tai tähkämäinen kukinto, jossa ei ole tukilehtiä. Eräillä lajeilla kehälehdet ovat kasvaneet yhteen. Hedelmä on liiteluomainen kota. Sukuja on vain kaksi, lajeja 38 Afrikassa ja Australiassa. Kauppiaanliljojen (Wurmbea) suvussa lajeista on 37, Anguillaria on yksilajinen.
Luokittelu > Suvut

Myrkkyliljakasvien suvut:
Baeometra Endl.
Burchardia R.Br. – silmätähdet
Camptorrhiza E.P.Phillips
Colchicum L. – myrkkyliljat, sisältää kehdokit eli kehtoliljat (Androcymbium) sekä virvaliljat (Bulbocodium)
Disporum Salisb. – tiukuliljat
Gloriosa L. – keijunliljat, sisältää kiertoliljat (Littonia)
Hexacyrtis Dinter
Iphigenia Kunth
Kuntheria Conran & Clifford
Neodregea C.H.Wright
Onixotis Raf.
Ornithoglossum Salisb.
Sandersonia Hooker – lyhtyliljat
Schelhammeria R.Br.
Tripladenia D.Don
Uvularia L. – kielokit
Wurmbea Thunb. – kauppiaanliljat
Kuvia

Sarjasilmätähti (Burchardia umbellata)
Disporum cantoniense
Gloriosa modesta -keijunliljalaji
Lyhtylilja (Sandersonia aurantiaca)
Schelhammeria multiflora
Keltakielokki (Uvularia grandiflora)
Pantakauppiaanlilja (Wurmbea dioica)
Aiheesta muualla

Levinneisyyskartta: http://www.mobot.org/mobot/research/apweb/maps/colchicaceae.gif
Suomen Lajitietokeskus: Myrkkyliljakasvit – Colchicaceae
Asetelma jossa vanha kenkä

Joan Miró 1937, Asetelma jossa vanha kenkä
Asetelma vanhan kengän kera (kat. Natura morta del sabatot, ransk.  Nature morte au vieux soulier ) on Joan Mirón maalaus vuodelta 1937. Maalauksen koko on  81,3 × 116,8 cm ja se on nykyisin New Yorkin Modernin taiteen museossa MoMAssa.
Maalauksessa kuvatut arjen esineet – pullo, leipä, ketun purema omena ja vanha kenkä – säteilevät epätodellista valoa saaden yksinkertaiset esineet näyttämään kuin Ilmestyskirjan kohtaukselta.
Syntytausta

Palatessaan Pariisiin vuonna 1934 Miró koki Espanjan ja Euroopan tilanteen pahaenteisenä. Vuonna 1937 Miró palasi taas Pariisin paetakseen Espanjan sisällissodan pommituksia. Hän havaitsi olevansa pelon vankina kotonaan eikä tiennyt, miten reagoida siihen. Hän kirjoitti myöhemmin: ”Minulla oli tiedostamaton tunne tulevasta tuhosta. Kuten ennen sadetta, raskas tunne päässä, särkevät luut, tukahduttava kosteus...”
Hän löysi ginipullon kadulta, vei sen asuntoonsa ja alkoi maalata asetelmaa, johon ilmestyi pian hänen apokalyptisten huoltensa ilmapiiri. Maalauksen saattaminen loppuun tammikuusta 1937 alkaen kesti viisi kuukautta. Mirón ystävä ja elämäkerran kirjoittaja Jaques Dupin kutsui tätä maalausta ”Mirón Guernicaksi”, hänen yksinkertaiseksi vastaiskukseen Picasson eepokselle. Sen kuvaamat esineet eivät voisi olla arkipäiväisempiä – haarukka, pullo, omena, leipä – ja kuitenkin näitä kotoisia realiteetteja näyttää uhkaavan jonkinlainen hallusinogeeninen tuomio.
”Sisällissota oli pommituksia, kuolemaa, teloitusjoukkoja...”, Miró kirjoitti välittäjälleen Pierre Matisselle (Henri Matissen poika). ”Sommitelma on realistinen, koska olin lamaantunut yleisestä kauhun tunteesta ja olin melkein kyvytön maalaamaan mitään... Elämme kauheassa draamassa, kaikki Espanjassa tapahtuva on pelottavaa tavalla, jota ei olisi koskaan voinut kuvitella. Tunnen olevani hyvin juureton täällä ja kaipaan maatani...”
Haastattelussaan näihin aikoihin Mirólta kysyttiin hänen mielentilaansa: ”Olen pessimistinen, olen traagisen pessimistinen”, hän sanoi. ”Mitään illuusioita ei sallita. Väkivaltaisemmin kuin koskaan aikaisemmin tullaan taistelemaan kaikkea sellaista vastaan, joka edustaa hengen puhdasta arvoa.”
Hän lisäsi kuvaan vanhan kengän eleenä van Goghille; hänellä oli tunne, että hänen silmänsä tuovat esiin koko maailman psykoosin kaikkeen, mihin ne kohdistuvat; maalauksessa olevat esineet tuntuvat syttyvän villiin hehkuun, valo tulee taiteilijan suunnasta.
Maalauksen syntyaikaan Miró asui tässä Les Fusains -nimisessä talossa Pariisissa.
Aputykkivene Viena

| Aputykkivene Viena> Perustiedot |
| --- | --- |
Alustyyppi:  Aputykkivene
Aluksen vaiheet
Rakentaja:  Solby
Laskettu vesille:  1915
Palveluskäyttöön:  Suomen merivoimille 1942
Tekniset tiedot
Uppouma:  283 t
Pituus:  45,0 m
Leveys:  7,0 m
Syväys:  3,7 m
Propulsio:  höyry
Nopeus:  9 solmua
Aseistus
Aseistus:  1 × 130 mm tykki 3 × 20 mm Madsen pikatykkiä 2 × syvyyspomminheitintä syvyyspomminpudotin
Aputykkivene Viena (aiemmin Conan Doyle) oli Suomen merivoimien aputykkivene vuosina 1942-1944.
Alkuperä

Conan Doyle oli alun perin R. Nordström & Co Oy:n vuonna 1915 rakentama Suomen Kalastus Oy omistama troolari. Aluksella nostettiin leijonalippu 23. joulukuuta 1942, kun se oli varustettu aputykkiveneeksi. Viena oli aseistettu neuvostoliittolaisella 130 mm:n tykillä, joka oli saatu sotasaaliina Hangosta, ja ilmatorjunta-aseistuksella.
Palvelus

Viena lähetettiin yhdessä aputykkivene Aunuksen kanssa kesäkuun lopulla torjumaan vihollisen maihinnousua Koiviston saarille. Alus suoritti tehtävänsä tuhoten vihollisen hyökkäystä tukevat tykit ampumalla 68 laukausta pääaseellaan.
Viena osallistui Viipurinlahden taisteluun. Alus kuului taisteluosasto Wikbergiin, jonka tehtävänä oli 5. heinäkuuta estää vihollisen eteneminen Koivistolta pohjoiseen. Tehtävän aikana alus vaurioitui lievästi, mutta jouduttuaan Pukkion satamassa ilmapommitukseen alukseen osui kolme 100 kilon pommia. Pommeista ainoastaan yksi räjähti aiheuttaen suurta vahinkoa. Suutarien läpäistyä aluksen pohjan oli se ajettava matalikolle uppoamisen estämiseksi. Viena korjattiin ja palautettiin alkuperäiseen tehtäväänsä sodan jälkeen. Jostain syystä alkuperäistä nimeä ei palautettu sodan jälkeen, vaan alus kalasti loppuun asti Vienana.
Asetelma (Juhani Linnovaara)

| Asetelma |
| --- | --- |
Nimi:  Asetelma
Tekijä:  Juhani Linnovaara
Valmistumisvuosi:  1955
Taiteenlaji:  Asetelma
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  81,00  cm
Leveys:  70,00  cm
Kokoelma:  Kansallisgalleria
Sijainti:  Ateneum, Suomi
Asetelma on taiteilija Juhani Linnovaaran (s. 1934) vuonna 1955 maalaama öljytyö kankaalle. Kooltaan työ on 81 × 70 cm. Ateneumin taidemuseo osti maalauksen kokoelmiinsa vuonna 1956.
Taide on Juhani Linnovaaralle väline merkitä muistiin kokemuksia ja arvoituksellisia asioita. Hänen mukaansa "Kangas, jota maalaan on kuuntelija, joka jaksaa kuunnella alitajuntani puhetta". Linnovaara tekee maalauksensa vanhojen mestareiden tapaan, käyttämällä huolellista alusmaalausta ja lukuisia läpikuultavia värikerroksia. Kuvamaailmassa näkyy jälkiä isä ja poika Brueghelinistä, Hieronymus Boschista ja Ingresistä. Hän teki 1954 opintomatkan Hollantiin, Belgiaan, Ranskaan ja Saksaan. Varsinkin Linnovaaran varhaistuotantoon matka vaikutti paljon.
Aiheesta muualla

Teos Suomen Kansallisgallerian sivuilla: Kokoelmat: Asetelma. (Arkistoitu – Internet Archive)
Asetelma (Juan Gris)

| Asetelma |
| --- | --- |
Nimi:  Asetelma
Tekijä:  Juan Gris
Teostyyppi:  Kivipiirros
Korkeus:  24  cm
Leveys:  33  cm
Kokoelma:  Kansallisgalleria
Sijainti:  Ateneum
Asetelma on espanjalaisen taiteilijan Juan Grisin ajoittamaton kubistinen litografia. Kooltaan tämä työ on 24×33 cm ja se kuuluu Ateneumin taidemuseon Ester ja Jalo Sihtolan kokoelmiin.
Juan Gris muutti Espanjasta Pariisiin vuonna 1906. Hän oli osaltaan mukana kubistien ensimmäistä aaltoa ja hänen tuttavapiiriinsä kuuluivat monet kubismin ´suurnimet´kuten Georges Braque, Fernand Leger ja Picasso. Gris debytoi näyttelyssä vuonna 1912.
Tässä Asetelma- työssä on pöydän päällä kitara, hedelmiä, maitotölkki ja vihkoja kuvattu neljällä värillä. Näiden alla on allekirjoitus: Juan Gris.
Aiheesta muualla

Suomen Kansallisgalleria: Kokoelmat: Asetelma.  (Arkistoitu – Internet Archive)
Artigas

| Artigas |
| --- | --- |
 Jeesuksen pyhän ristin kirkko (Sagrado Corazón de Jesús)
 Artigas
 Koordinaatit: 30°28′0″S, 56°28′0″W 
Valtio:  Uruguay
Departementti:  Artigas
Väkiluku (2011):  40 657
Infobox OKVirheellinen NIMI-arvo: 
Artigas on kaupunki  Uruguayssa, Artigasin departementissa. Vuonna 2011 sen väkiluku oli 40 657.
Kaupunki on jokisatama Cuareimin varrella harvaan asutulla alueella lähellä Brasilian rajaa. Se on perustettu vuonna 1852 nimellä San Eugenio, ja sen nimi muutettiin myöhemmin itsenäistymisen ajan kansallissankari José Gervasio Artigasin mukaan.
Aiheesta muualla

Kuvia tai muita tiedostoja aiheesta Artigas Wikimedia Commonsissa
Annika Sievinen

| Annika Sievinen |
| --- | --- |
 Annika Sievinen 18-vuotissyntymäpäivänään hieman ennen hukkumistaan.
Näyttelijä(t):  Emmi Parviainen
Kesto:  2004–2007
Ensi- esiintyminen:  Osa 950: Amerikan rauta sekoittaa Saulin pasmat (17. syyskuuta 2004)
Viimeinen esiintyminen:  Osa 1358: Tervajokien vauvaprojekti tuottaa vihdoin tulosta (3. huhtikuuta 2007)
Henkilötiedot
Koko nimi:  Annika Cecilia Sievinen
Status:  kuollut
Ammatti:  muotisuunnittelija
Sukupuoli:  nainen
Ikä:  18
Asuinpaikka:  Helsinki
Kuolinsyy:  hukkuminen
Suhteet
Vanhemmat:  Lasse Sievinen Paula Sievinen (kuollut)
Sisarukset:  Katri Sievinen Heli Sievinen Jiri Viitamäki (velipuoli, serkku) Severi Sievinen (velipuoli)
Puoliso(t):  Romeo Aro (ex-kihlattu) Kasper Koponen (ex-poikaystävä)
Tädit ja sedät:  Leo Sievinen (kuollut) Armi Viitamäki
Sisarusten lapset:  Nella Tamminen (velipuolen tytär, serkun tytär)  Magnus Mustavaara (velipuolen poika, serkun poika)
Serkut:  Joonatan Sievinen Jere Sievinen Satu Sievinen Leo Sievinen (serkun poika)
Infobox OKNimi-testi OK: 
Annika Cecilia Sievinen (26. toukokuuta 1988 – 26. toukokuuta 2006, es. Emmi Parviainen) oli kuvitteellinen hahmo MTV3-kanavan esittämässä saippuasarjassa Salatut elämät. Hän oli mukana sarjassa vuosina 2004–2007.
Hahmon kaari > Yleistä

Perusluonteeltaan Annika oli sanavalmis ja hieman kärkäskin mielipiteissään. Muodista kiinnostunut Annika seurasi trendejä ja shoppaili aika ajoin paljon ja haaveili myös itse muotisuunnittelijan urasta. Annika oli Sievisten nuorin tytär.
Annikan perheeseen kuuluivat isä Lasse Sievinen ja äiti Paula Sievinen sekä siskot Katri ja Heli Sievinen. Annikan velipuolet ovat Lassen ja Armi Viitamäen lapsi Jiri Viitamäki, joka on samalla Annikan serkkupuoli, sekä Paulan ja Eero Vanalan lapsi Severi Sievinen. Kumpaakaan heistä Annika ei ehtinyt tuntemaan veljenään, sillä Severin syntymä ja Jirin biologisen isän paljastuminen tapahtuivat vasta, kun Annika oli jo kuollut. Annikan äiti, Paula, todettiin aivokuolleeksi vuonna 2014 ja hänen sydämensä siirrettiin Jirin tyttärelle Nellalle.
Hahmon kaari > Muutto Pihlajakadulle

Annikan sisko Katri tunnettiin Pihlajakadulla jo ennen muuta perhettä hänen ollessaan kihloissa Teemu Korhosen kanssa. Korhosten muuttaessa pois Pihlajakadulta ja kihlauksen purkaantuessa, muuttivat Sieviset Pihlajakadulle Korhosten vanhaan asuntoon. Annika muutti uuteen kotiin äitiään ja siskojaan hieman myöhemmin, koska hän oli vuoden vaihto-oppilaana Yhdysvalloissa. Lopulta myös isä Lasse palasi pysyvästi kotiin. Annikan oli aluksi vaikea oppia elämään taas perheensä kanssa uudessa kodissa ja uudessa paikassa.
Ensimmäisenä Suomeen muutettuaan Annika sai isosiskonsa Helin poikaystävän Sauli Kivirannan tunteet kuumenemaan ja samalla sai tämän parhaan ystävän Kasper Koposen ihastumaan itseensä. Hän myös riiteli aika ajoin Helin kanssa palattuaan Suomeen. Suurimpia erimielisyyksiä tuottivat esimerkiksi se, että heidän piti jakaa yksi makuuhuone keskenään.
Hahmon kaari > Uusia ihmissuhteita ja bulimia

Annika teeskenteli jonkin aikaa seurustelevansa tosissaan Kasperin kanssa ja he suutelivat kerran jos toisenkin, mutta kyllästyttyään Kasperin lapsellisuuteen hän iski silmänsä kahvilanpitäjä Ken Ojalaan. Jokin aika sitten alttarille jätetty Kentsu ei kuitenkaan kiinnostunut Annikasta siinä mielessä, varsinkin kun Annika oli häntä useamman vuotta nuorempi. Tällöin myös Annikan syömishäiriö alkoi paljastua. Hän haukkui itseään muun muassa valaaksi ja ajatteli olevansa ruma. Hän söi kerralla valtavia määriä herkkuja suruunsa, kunnes oksensi ruuat ulos ahmimisen alettua kuvottaa häntä.
Kevään 2005 aikana paljastui pikkuhiljaa Annikan kärsivän bulimiasta, joka oli alkanut ilmeisesti jo hänen asuessaan Amerikassa. Eikä tilannetta helpottanut se, että hän päätyi harrastamaan Saulin kanssa seksiä Helin selän takana useamman kerran. Annika oli jo ehtinyt ihastua Sauliin ja elätteli jonkinlaisia toiveita, mutta pettyi kun kuuli Saulilta olleensa vain hetken juttu. Hän halusi paljastaa totuuden Helille, muttei voinut. Niinpä Annika alkoi tosissaan seurustella Kasperin kanssa, vaikka aluksi hän käytti Kasperia vain välineenä tehdäkseen Saulin mustasukkaiseksi. Kasper oli Annikalle suuri tuki hänen bulimiansa aikana. Annika sai onneksi terapiahoitoa ja vähitellen pääsi eroon sairaudestaan. Lopulta Annika pystyi paljastamaan salaisuutensa myös perheelleen.